
PARLAMENTUL ROMÂNIEI

CAMERA DEPUTAŢILOR
	Comisia pentru agricultură, silvicultură, industrie alimentară şi servicii  specifice
	                                                                                       Bucureşti,  23.04.2007
                                                                                       Nr.24/219


RAPORT
asupra propunerii legislative pentru modificarea art.211 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului 
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă pentru modificarea art.211 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, transmisă cu adresa nr.P.l.x 145 din 19 martie 2007 şi înregistrat sub nr.24/123/20.03.2007. 

La întocmirea raportului, Comisia a avut în vedere avizul favorabil al Consiliului Legislativ şi punctul de vedere negativ al Guvernului.
Propunerea legislativă are ca obiect de reglementare modificarea art.211 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, cu modificările şi completările ulterioare.  
Propunerea legislativă pentru modificarea art.211 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului face parte din categoria legilor organice , potrivit prevederilor art. 73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Töke István  - secretar de stat în cadrul Ministerului Agriculturii şi Dezvoltării Rurale.

La lucrările comisiei au fost prezenţi 25 de deputaţi, din totalul de 26 membri ai comisiei.

Raportul Comisiei a fost adoptat cu majoritate, înregistrându-se 3 voturi împotrivă,  în şedinţa din 18 aprilie 2007.

Propunerea legislativă a fost respinsă de Senat în şedinţa din 14 martie 2007.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări  a propunerii legislative. 

I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text iniţial
	Text propus de Comisie 

(autorul amendamentului)
	Motivarea amendamentelor 

	0
	1
	2
	3

	1. 
	Titlul legii

LEGE

pentru modificarea art.211 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului

	Nemodificat 
	

	2. 
	Articol unic. –  Articolului 211 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, publicată în Monitorul Oficial al României, Partea I, nr. 299 din 7 iunie 2001, cu modificările şi completările ulterioare, se modifică după cum urmează:

„(1) Terenurile cu destinaţie agricolă, care nu fac parte din capitalul social al societăţilor comerciale prevăzute la art.1 şi art.2 alin.(1), vor fi atribuite direct spre concesionare investitorilor care au cumpărat active ce implică necesitatea exploatării unui teren cu destinaţie agricolă, astfel cum este definit la art.2 alin.(2).

(2)  Dispoziţiile alin.(1) nu se aplică deţinătorilor de amenajări de îmbunătăţiri funciare.

(3) Pentru capacităţile de producţie din zootehnie, suprafaţa de teren cu destinaţie agricolă atribuită direct prin concesionare se stabileşte în funcţie de efectivul mediu de animale deţinut şi de capacitatea de exploatare.

(4) Dispoziţiile alin.(1) şi (2) se aplică şi terenurilor pe care sunt amplasate activele deţinute cu orice titlu din cadrul amenajărilor piscicole.

(5) Prevederile alin.(1) şi (2) se aplică şi în cazul bunurilor prevăzute de Ordonanţa de urgenţă a Guvernului nr.168/2001 privind punerea în valoare a construcţiilor zootehnice dezafectate, destinate creşterii, îngrăşării şi exploatării animalelor, precum şi a fabricilor de nutreţuri combinate dezafectate, aprobată cu modificări prin Legea nr.387/2002, cu modificările şi completările ulterioare.”
	Articolul unic devine Art.I. – Partea introductivă – Nemodificată 
Art.211 – (1)  Nemodificat 

Alin.(2)  - Nemodificat 

Alin.(3) – Nemodificat 

„(4) Dispoziţiile alin.(1) se aplică şi terenurilor pe care sunt amplasate activele deţinute cu orice titlu din cadrul amenajărilor piscicole.”
Alin.(5) – Nemodificat 

Deputat PSD  - Ioan Munteanu 

Deputat PNL – Adrian Semcu 

	Pentru corectitudinea redactării. 

	3. 
	
	Art.II. – Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, cu modificările şi completările ulterioare, precum şi cu modificările aduse prin prezenta lege, se va republica dându-se textelor o nouă numerotare. 
Deputat PSD  - Ioan Munteanu 

Deputat PNL – Adrian Semcu 
	Legea nr.268/2001 îndeplineşte condiţiile menţionate la art.68 alin.(1) din Legea nr.24/2000 privind normele de tehnică legislativă pentru elaborarea actelor normative, republicată. 


Comisia a propus aprobarea proiectului cu  22 voturi pentru,  3  voturi împotrivă şi  0 abţineri.

VICEPREŞEDINTE,



                 

SECRETAR,

                            
Adrian SEMCU 
 


         



Vasile MOCANU 
Întocmit: consilier dr. Anton Păştinaru 

